
teszi a multidimenzionalitasbol es a tobbszintu- 
segbol fakado valasztasi lehetosegek, valamint a 
szemelyre szabott rangsorok mutatos, a felhasz- 
nalok szamara ertheto prezentaciojat. A harma- 
dik fejlodesi irany az U-Multirank fiiggetlen in- 
tezmenykent valo intezmenyesiilese, amely elen- 
gedhetetlen a rangsor kiterjesztesehez, valamint 
a rangsorkeszltes politikai befolyastol valo men- 
tessegenekbiztositasahoz.Etekintetben kedvezo 
jelkent ertekelheto, hogy egyre tobben ismerik fel 
a jelenleghasznalatban levo rangsorok elmeleti es 
modszertanihianyossagait, amelyekkel szemben 
az U-Multirank egyertelmu alternatlvat kinal. A 
multidimenzionalitas es a felhasznalo-kozpontu- 
sag rangsorkeszltesbe valo beemelesenek meg van 
a letjogosultsaga, ennek globalis, szeles korri el- 
ismerese azonban a rangsor alapelvei es eredme- 
nyei megfelelo kommunikaciojanak a fuggvenye. 

(FransA. van Vught & Frank Ziegele (eds): Mul¬ 
tidimensional Ranking. The Design and Develop¬ 
ment ofU-Multirank. /Higher Education Dynam¬ 
ics, Vol. 37/ Springer, 2012, Dordrecht. 194p.) 

Bander Katalin 

REALIZMUS A NEVELESSZOCIOLOGIABAN 

A kotetben a tanulmanyi teljesltmeny egyenlot- 
lensegeit magyarazo integralt elmelet epltesenek 
klserletevel talalkozunk, mely tobb evtized empi- 
rikus kutatasi eredmenyeit gondolja tovabb. Az 
alclm (Realista elemzes) arra a Roy Bhaskartol 
eredo tudomanyelmeleti iranyzatra (kritikai rea- 
lizmus) utal, amely a szerzore, Roy Nashre nagy 
hatassal volt. Errol az oktataskutatok tobbsege 
Margaret Archer muveibol (Culture and Agency 
1988; Realist Social Theory 1995) ertesulhetett - 
Magyarorszagon, tengerentuli hatasra, inkabb 
makro-mikro-vitakent valt kozismertte. A tar- 
sadalomtudomanyi realizmust hirdeto szerzok 
nemcsak a struktura versus individualis cselek- 
vok elsodleges befolyasara vonatkozoan foglal- 
nak alias t, hanem az empirikus vizsgalatok celj at 
is maskent fogalmazzak meg, mint az altaluk po- 
zitivistanak tekintett elodok. N ash nezete szerint 
a tarsadalmi struktura az egyen kozvetlen kap- 
csolatainak es interakcioinak reven kepes repro- 
dukalodni, a jelensegeket nem a (szerinte sem- 


mitmondo) reszadatok empirikus korrelacioirol 
szolo eredmenyekkel, hanem a jelensegek letre- 
jottenek, az osszefiiggesek gyokerenek vizsgala- 
taval kell kutatni. Igy az empirikus vizsgalat ered- 
menyeinek sulya nem csupan annyi, hogy seglt- 
segiikkel megeroslthetok vagy elvethetok az el¬ 
meleti hipotezisek, j elentosegiik sokkal nagyobb, 
hisz rajuk tamaszkodva a kutato folyamatosan 
javlthatja, atalakithatja, pontosithatja a korab- 
ban dominans elmeleteket, sot az oktataspolitika 
szamara hasznoslthato tanulsagokat fogalmaz- 
hat meg. N ash figyelmezteti a kutatotarsadalmat, 
hogy hibas elmeleti alapokon, a valosag ismere- 
te nelkiil kar statisztikai buveszmutatvanyokat 
vegrehajtani. 

Nash e kotetben szereplo tanulmanyai azt a 
problemat jarjak koriil, hogy a tanulok iskolai 
teljesltmenyeinek egyenlotlensegei hogyan jon- 
nek letre es adodnak tovabb. A kerdes megvala- 
szolasara iranyulo elmeleti es empirikus tanul- 
manyokbanatemanagyteoretikusainak(Dewey, 
Bourdieu, Bernstein, Vigotszkij, Boudon) mun- 
kait szamos ponton kritikai elemzesnek veti ala, 
s mivel az empirikus elemzesei alapjan levonha- 
to kovetkeztetesek ezt megklvanjak, uj elmeleti 
koncepcio epitoelemeikent hasznosltja gondo- 
lataikat. Kognitiv habitus koncepcioja talan leg- 
nagyobb mestere, Bourdieu reprodukcios elme- 
letere tamaszkodik, bar annak az iskolarendszer 
legitimalo funkciojarol es lehetosegeirol alko- 
tott nezeteit, valamint relativista episztemolo- 
giajat elveti. 

De ki ez a Roy Nash (1943-2006), akinek a 
Hugh Lauder altal szerkesztett es bevezetett 
posztumusz kotetet tartjuk keziinkben? A szer- 
keszto bevezetojebol, aki mar egy masik oktatas- 
kutato generacio tagj a, minden tiszteletadas mel- 
lett kiolvashato, hogy az elsosorban nemzetkozi 
gazdasagi folyamatok oktataspolitikara gyako- 
rolt hatasaval foglalkozo kutato saj atos szemszog- 
bol latja nevelesszociologus kollegaja munkassa- 
gat. Azet az oktataskutatoet, aki egesz palyafuta- 
sa alatt az iskolai teljesitmenyek mogotti tarsadal¬ 
mi egyenlotlensegek magyarazatat kereste, mi- 
kozben persze nagyot valtozott a vilag. Az okta- 
tasra fordithato kiadasok radikalisan csokkentek, 
a gyorsulo expanzio ellenere az iskolai palyafutas 
egyenlotlensegei megmaradtak, az elszamoltato 
allam mar inkabb csak a raforditasok kontrollja 
erdekeben indlt teljesitmenymero vizsgalatokat, 
de az alacsony statusu gyerekek tarsadalmi mobi- 

litasat segito iskola almaval mar reg leszamoltak a 
politikusok. Ennek ellenere a szerkeszto amellett 
er vel, hogy mivel a nevelesszociologiai elmeletek 
nem voltak kepesek megnyugtatoan megmagya- 
razni az iskolai teljesitmeny egyenlotlensegeinek 
okat, Nash magyarazatkeresese ma is aktualis. 

Roy Nash egy tizgyermekesmunkasosztalybeli 
csaladbol szarmazott, s fiatalon maga is munkas- 
kent dolgozott. Baloldali meggyozodesu ember- 
kent a Szovjetunioba is eljutott a hatvanas evek- 
ben. Egy koran lemorzsolodo, tehetseges mun- 
kasfiatalok szamara letrehozott kormanyzati 
program kereteben egyetemre keriilt, ahol pszi- 
chologiat tanult. Edinburghban doktoralt Liam 
Hudsonnel, aki a ’60-as evek tanuloi vizsgala- 
taiban ramutatott, hogy az IQonmagaban nem 
magyarazza a tanulmanyi teljesitmenykiilonbse- 
geket, s kulturalis valtozokat is bevont az elem- 
zeseibe. Nasht tudomanyos tapasztalatai mind- 
inkabb az iskolai teljesitmenyhatranyt gyenge 
kepesseggel magyarazo deficitelmelet egyre ele- 
sebb kritikaja fele mozditottak el (Intelligence and 
Realism, 1990). 

Nash 1978-tol Uj-Zelandon kutatott es ok- 
tatott a Massey Egyetemen. Itt a kozepiskolai 
tanulok koveteses vizsgalata fuzodik a neve- 
hez, megallapitotta, hogy a csaladi interakciok- 
ban gyokerezo eroforras a legfontosabb tenyezo, 
ami a tanulok iskolai sikeret befolyasolja (New 
Zealand Progress at School Project). Tobb orsza- 
gos vizsgalata irany ult az iskolai teljesitmeny osz- 
taly- es csaladi meghatarozottsaganak feltara- 
sara Uj-Zelandon, emellett nemzetkozi teljesit- 
menymeresek (PISA, TIMSS) adatait is elemez- 
te. Nemcsak a nagy nemzetkozi es orszagos tel¬ 
jesitmeny vizsgalatok adatbazisaiban igazodott 
el jol, hanem a kvalitativ modszereket is haszon- 
nal alkalmazta, hiszen a realista elmelet letreho- 
zasaban ezeknek kiemelt szerepiik van a valos 
mutatok kialakitasaban es a statisztikai eljara- 
sokkal kimutatott osszefiiggesek interpretacio- 
jaban, ahogy a Numbers and Narratives: Further 
Reflections in the Sociology of Education cimu fe- 
jezetben olvassuk. Mar a disszertaciojabol ke- 
sziiltelso konyve (Classrooms Observed, 1973) is 
egy haromeves terepkutatas eredmenyeit foglal- 
ta ossze, amelyben a tanulok iskolai interakcioi 
es sajat tanulmanyi teljesitmenyiik percepcioja 
allt a kozeppontban. Ugy velte, hogy az oktata- 
si rendszer peremhelyzetii csoportjainak iskolai 
palyafutasat jobban meglehet erteni, ha kozelrol 


vizsgaljak oket a kutatok. Ket interju elemzesen 
alapulo tanulmanyaban jarta koriil azt a kerdest, 
hogy mennyiben gondolkodnak maskent a maori 
kisebbseget befogado iskola tanuloi a tanulasrol, 
tanaraikrol (Social Capital, Class Identity and 
Progress at School: Case Studies). 

A kotet negy nagyobb egysegbol all: az elme- 
leti megfontolasok utan a tanulmanyok eloszor 
a kisiskolaskori kognitiv kiilonbsegek magyara- 
zataval, majd a tarsadalmi status identitasfor- 
malodasra gyakorolt hatasaval, vegiil a Boudon- 
fele masodlagos hatas hipotezis empirikus tesz- 
telesevel foglalkoznak. Az elso fejezet elso ta- 
nulmanya (Realism in the Sociology ofEducation: 
..Explaining” Social Differences in Attainment) ka- 
lauzolja az olvasot a realista nevelesszociologiai 
megkozelites vilagaba, azonban a realista kutato 
kiildetese visszatero motivum a konyvben. 

Nash gondolkodasaban az a legerdekesebb, 
hogy pszichologus indittatasa ellenere igen ke- 
meny, elkeseredett kiizdelmet folytat a deficitel- 
melettel, mely elsosorban IQ-meresekre tamasz- 
kodva biologiai gyokeru kepessegbeli hianyossa- 
gokra vezeti vissza az eltero tanulmanyi eredme- 
nyeket - Nash velemenye szerint nagy karokat 
okozva ezzel az oktataskutatasnak. Nash szerint 
Dewey kollektiv intelligencia fogalmabol kiin- 
dulva lehetne helyretolni a kizokkent szakmai 
kozvelemenyt, igy probalja megragadni az intel¬ 
ligencia koncepciojanak tovabbgondolasra alkal- 
mas magj at. Dewey ugyanis azt a teljesitmenyt er- 
ti kollektiv intelligencian, amit egy kozosseg az 
adott tarsadalmi es gazdasagi koriilmenyek ko- 
zott el tud erni; vagyis relativ es nem biologiailag 
determinalt intelligenciafogalommal dolgozik, 
sot az intelligenciat nem a cselekvo, hanem a cse- 
lekves tulajdonsagakentirjale.Nash tovabbgon- 
dolandonak tartja ezt az interpretaciot, mert igy 
az intelligencia fiiggetlen a kepessegektol, s ez a 
megkozelites kiilonbseget tesz a kompetencia es 
a teljesitmeny kozott. 

A szerzo visszatero mondanivaloja az is, hogy 
karhoztatja a deficitelmeleten alapulo igenyte- 
len tanari folklort, mely feliiletesen jo vagy rossz 
kepessegiinek cimkezi a tanulokat. Kemeny sza- 
vakkal szol a „tesztiparrol”, mely napjaink pszi- 
chometriai revizionizmusanak szellemeben azt 
allitj a, hogy kepes megmerni a kompetenciat, am 
Nash szerint a kompetencia nem tisztazott foga- 
lom. A kompetencia koncepcioja nem veszi figye- 
lembe azt, hogy a tanulok a kognitiv te vekenyseg 

egy sajatos modjaba beleszocializalodnak, ezert 
a kompetenciamozgalom altal kitermelt tesztek 
meg az intelligenciameresnel is kevesbe kepesek 
a folyamatrol relevans tudomanyos tudast fel- 
halmozni. Ehelyett Nash a kognitiv szocializacio 
realista elmeletet kinalja. Bernstein kompeten- 
ciakoncepciojara hivatkozva kijelenti,hogykom- 
petensse valni kulturakotott folyamat, melynek 
soran a gyermek masokkal egyiittmukodve hoz 
letre egyjelentesvilagot es kulturalis gyakorlatot, 
melyben a specialis kontrollmechanizmusok kii- 
lonbozo kognitiv formakat alakitanak ki (Social 
Explanation and Socialisation: On Bourdieu and 
the Structure-Disposition-Practice Scheme). 

Nash az oktataskutatok azon csoportjahoz 
tartozik, akik strukturalis kenyszerekkel ma- 
gyarazzak a tanulmanyi palyafutas differenci- 
ait. Arra keresi a valaszt, hogy a politikai, gaz- 
dasagi es tarsadalmi struktura nyomasa milyen 
modon hat a tanulokra. A magyarazatkereses so¬ 
ran vizsgalatainak tapasztalatai alapj an az iskola 
elotti csaladi szocializacio fele fordul a figyelme. 
Hangsulyozza, hogy a csaladi eroforrasok koziil 
nem a csalad gazdasagi tokeje szamit, hanem a 
kisgyermekkori csaladi kornyezet, melyben a 
gyerekek elsajatitjak a tartos kognitiv struktu- 
rakat, diskurzusformakat s a benniik gyokerezo 
diszpoziciokat. Nash kognitiv habitus elmelete 
komplex magyarazatmodell, egymashoz kapcsol- 
ja a tarsadalmi strukturat, a szocializalt diszpo¬ 
ziciokat es a kulturalis praxist, s a kognitiv szo- 
cializacios folyamat feltarasahoz kivan hozzaja- 
rulni. Ezen a ponton jeloli ki a nevelesszociologu- 
sok megkiilonboztetett szerepet, mivel a kognitiv 
formalodas kontextusa es a diszpoziciok elsaja- 
titasanak kornyezeti forrasai meg feltaratlanok. 

ASocialExplanation and Socialisation cimu ta- 
nulmanyban a szocializacio Bourdieu-i alapokra 
epitkezo koncepcioj at mutatja be, melynek lenye- 
ge, hogy a relativ tanulmanyi elorelepes igaza- 
bol a tanuloi diszpoziciokkal van osszefiigges- 
ben, melyek resze peldaul az ambicio, a sikerbe 
vetett hit es a tanulmanyi munka faradalmainak 
vallalasa. Az egyen tarsadalmi strukturan beliili 
elhelyezkedese tehat olyan modon hat az egyeni 
diszpoziciokra, hogy meghatarozza azt a tarsas 
szervezodesi format, kapcsolatrendszert, amely- 
ben a megszokott tevekenysegi formak es gya- 
korlatok kozott szocializalodik az egyen. Nash 
Bernsteinre hivatkozva amellett ervel, hogy a 
csaladok es az iskolak onallo rendszertulajdon- 


sagokkal biro kapcsolattipus-egyiittesek, es spe¬ 
cialis mukodesi gyakorlattal es eroforrasokkal, 
valamint a tagjaikra jellemzo diszpoziciokkal 
rendelkeznek. Epp ezek a diszpoziciok tartjak 
eletben a mukodesi gyakorlatot es orokitik at a 
strukturaban elfoglalt poziciot. Ahogy a habi¬ 
tus Bourdieu-nel is magaban foglalja a diszpozi- 
ciot, az arra valo hajlamot, hogy kovessiik az el- 
sajatitott cselekvesi modokat, a kognitiv habitus 
nem mas, mint a mentalis diszpoziciok keszlete. 
Az egyen kepessegei pedig epp a tevekenyseggel 
kapcsolatos diszpozicioban nyilvanulnak meg, s 
a veliik sziiletett kepessegkiilonbsegek helyett a 
diszpozicioik kiilonbsegei okozzak a tanulok el- 
tero tanulmanyi eredmenyesseget. Bourdieu sze- 
geny kiilvarosi munkasosztalyi gyerekek tanula- 
saval kapcsolatos fejtegetesere hivatkozva mutat 
ra, hogy bizonyos diszpoziciok (pi. nem latnak 
celt, ertelmet a tanulasban) atorokitett tudason, 
a kozvetlen kornyezet eletformajan alapulnak. 
A nevelesszociologus kutatokat Nash arra hiv- 
ja fel, hogy azokat a felteteleket, koriilmenyeket 
vizsgaljak, amelyek kozott az intelligens diszpo- 
zicio kepes kialakulni, aktivalodni a tanuloban. 
Hangsulyozza, azzal kapcsolatos kutatasi ered- 
menyeket kell folhalmozni, hogy milyen szabaly- 
szerusegei es tendenciai vannak annak, hogy egy 
alacsony statusu gyerek intelligens diszpozicio- 
ra tegyen szert. Mivel a habitus a gyakorlatban 
nyilvanul meg, a legcelravezetobbnek tartja, ha 
jol kitapinthato tenyeket szemeliink ki indikato- 
rokkent. A diszpoziciok egy resze nyelvileg kozve- 
titett, anyelvhasznalat es az elfogadott kifejezes- 
formak altal, mas resziiket a kulturalis gyakorlat 
vizsgalataval lehet feltarni. 

A szerzo figyelemre melto megallapitasa, hogy 
mikor bizonyos diszpoziciok letrejottenek gyo- 
keret keresi a kutato, a csaladon kiviil mas tarsa¬ 
dalmi szervezodeseket is erdemes megvizsgalni. 
A diszpoziciok kialakulasanak kontextusa kap- 
csan meriil fel a csaladi es kortars kapcsolatok- 
kent ertelmezett tarsadalmi toke Nash szovege- 
iben, melyrol megallapitja, hogy donto szerepet 
kap a tanulok diszpozicioinak kialakulasaban. 
Erdekes, hogy Bourdieu szellemeben ertelmezi 
a tarsadalmi toket, s kisse feliiletes ismeretekre 
vail, hogy Colemant a Bourdieu-i koncepcio to- 
keletesitojenek tartja. Helytalloan emeli ki, hogy 
Coleman volt az, aki felismerte, hogy az egyen po- 
zitiv diszpozicioinak kialakulasat a funkcionalis 
halozatok kolcsonossegen alapulo kapcsolatai. 

kiilonosen a rokoni, szomszedsagi es leginkabb a 
civil kozossegi tagsag tamogatj ak. Azonban - mi- 
kozben nem veszi eszre, hogy Coleman interpre- 
taciojaban ez a tanulmanyi teljesitmenyek osz- 
talykiilonbsegeit mersekelni kepes tenyezokent 
szerepel - Nash a tarsadalmi toket kifejezetten a 
reprodukcio leghatekonyabb eszkozenek nevezi. 

Ugy veljiik, Nash kozponti fontossagu gondo- 
latot fogalmaz meg akkor, amikor azt allitja, hogy 
az iskolai eletszakasz vizsgalatanak nyitott ker- 
dese az, hogy az oktatasi intezmenyek hogyan 
jarulnak hozza a kognitiv habitus formalodasa- 
hoz (Cognitive Habitus and Collective Intelligence: 
Concepts for the Explanation of Inequality of 
Educational Opportunity). Az iskola hatasaval 
kapcsolatban azonban ellentmondasos megal- 


lapitasok olvashatok ki a szovegekbol. Egyreszt 
megallapitja, hogy a „school effect" az adott isko¬ 
la tanuloinak kivalasztasabol adodik, masreszt a 
kozvetitett tartalmak kivalasztasat nem a domi- 
nans csoportok hatalmi erdekeivel magyarazza. 
Ugy veli, az iskola hatastalansaganak oka egy¬ 
reszt a sikertelen transzmisszio, masreszt csala- 
di es kortars kornyezet altal megerositett kedve- 
zotlen diszpoziciok (Can the arbitrary and the 
necessary be reconciled?Scientific realism and the 
school curriculum). 

(Roy Nash: Explaining Inequalities in School 
Achievement. A Realist Analysis. Ashgate, 2010, 
Farnham, Surrey. 282p.) 

Pusztai Gabriella 




